### ОТЧЕТЕН ДОКЛАД

### НА

### РАЙОНЕН СЪД

### КОТЕЛ

### ЗА

### 2022 ГОДИНА

### Съдържание:

### Кадрова обезпеченост , управление на човешките ресурси,

### организация и управление на административната дейност ……..………..4-11

1. Движение на делата. Образувани, разгледани, приключили дела.

Съпоставяне с данните за предходните години………………………………………12

3. Образувани дела – граждански и наказателни…………..…………………..……….12-13

4. Образувани граждански дела по видове…………………………………..……….……..14-15

5. Образувани наказателни дела по видове………………………………………….………15-16

6. Разгледани дела – граждански и наказателни…………………………………….......17-18

7. Свършени дела. Анализ на делата според срока на приключването им.

Свършени в срок до три месеца и над тримесечния срок……………………….18-19

8. Свършени граждански дела………………………………………………………………………..20

9. Решени по същество граждански дела………………………………………………..…….20-21

10. Прекратени граждански дела…………………………………………………………..……….22

11. Свършени наказателни дела……………………………………………………………………….22-23

12. Решени по същество наказателни дела ……………………………………………………23-24

13. Прекратени наказателни дела…………………………………………………………..……….24-27

14. Структура на наказаната престъпност. Видове и брой на осъдителните

присъди по глави от НК. Брой осъдени лица…………………………………………27-32

15. Постановени оправдателни присъди………………………………………………….….32-34

16. Средна натовареност на съдиите от РС Котел спрямо разгледаните

и спрямо свършените дела. Действителна натовареност. Тежест на

разгледаните дела от отделните съдии ……………….………………………………..34-38

17. Качество на поставените съдебни актове………………………………………….….38-41

18. Анализ на отводите ………………………………………………………………………………41-42

19. Бюро съдимост……………………………………………………………………………………….42-44

20. Съдебно изпълнение…………………………………………..………………………………….44-47

21. Съдия по вписванията………………………………………………………………………….…48-49

22. Сграден фонд, техническа обезпеченост и предприети мерки

за подобряване организацията на съда………………………….………………………49-55

23. Комуникационна и медийна стратегия ………………………………………………56-59

24. Проверки и ревизии……………………………………………………………………….………59-60

Настоящият доклад е изготвен на основание чл. 80, ал. 1, т. 12 от Закона за съдебната власт и представлява отчет за дейността на Районен съд - Котел за календарната 2022 година. Данните, изложени в доклада, са на база изготвените статистически отчети за дейността на Районен съд – Котел за 2022 г. и указанията на Комисията по правни въпроси на ВСС, за обхвата и структурата на годишните доклади.

### *І. КАДРОВА ОБЕЗПЕЧЕНОСТ . УПРАВЛЕНИЕ НА ЧОВЕШКИТЕ РЕСУРСИ. ОРГАНИЗАЦИЯ И УПРАВЛЕНИЕ НА АДМИНИСТРАТИВНАТА ДЕЙНОСТ*

Към 31.12.2022 г. в РС Котел е утвърдена следната щатна численост:

Три места за магистрати, в т. ч. административен ръководител – председател и двама съдии, една държавен съдебен изпълнител и един съдия по вписванията.

Председател на съда е Тодорка Стоянова Цончева, която е с юридически стаж по чл.164 от ЗСВ - 35 години и 8 месеца, ранг “съдия във ВКС и ВАС“. Няма утвърдена бройка за заместник - председател.

Съдия Йовка Бъчварова е с общ юридически стаж 22 години и 5 месеца, с ранг “съдия във ВКС и ВАС“.

С Решение по протокол № 42 от 08.11.2022 г., на СК на ВСС, т.11.6 съдия Йовка Бъчварова се повишава на основание чл.160 и чл.193 ал.3 от ЗСВ в длъжност „съдия“ в Административен съд – Бургас. Считано от 09.11.2022 г. съдия Бъчварова е изключена от разпределението на делата.

Със заповед № РД-14-247 от 24.11.2022 г. на Административния ръководител – председател на Районен съд - Котел, считано от 28.11.2022 г. се прекратява Акт за заемане на длъжност на съдия Йовка Бъчварова в РС Котел.

Съдия Тодорка Цончева остава единствен правораздаващ магистрат в РС Котел.

Със Заповед с № РД-13-110 от 08.12.2022 г. на Административния ръководител – председател на ОС Сливен е командирована Красимира Кондова – съдия от РС Сливен, за времето от 12.12.2022 г. до 28.02.2023 г. на освободената бройка“съдия“ в РС Котел.

С решение по протокол № 36 от дистанционното заседание чрез видеоконферентна връзка на Пленума на ВСС, проведено на 15 декември 2022 г., т.1.27 на основание чл.30, ал.2, т.8 от ЗСВ в Районен съд – Котел се разкрива 1 (една) щатна длъжност „съдия“, считано от датата на вземане на решението.

На основание чл.77, ал.2 от ЗСВ, Заповед № РД-13-279 от 20.12.2022 г. на Административния ръководител – председател на РС Котел и утвърдени Вътрешни правила за случайно разпределение на делата, съгласувани с Общото събрание на съдиите от Районен съд – Сливен, считано от 20.12.2022 г. в РС Котел се обособяват гражданско и наказателно отделение, като двама от съдиите ще разглеждат граждански дела, а един съдия – наказателни дела.

Щатна бройка за длъжността държавен съдебен изпълнител е заета от Радостина Кънева с юридически стаж 22 години и 7 месеца.

Съдия по вписванията е Стефка Райнова с юридически стаж от 18 години и 7 месеца.

С решение по протокол №42 от дистанционно заседание чрез видеоконферентна връзка на СК на ВСС, проведено на 23.11.2021 г. в РС Котел е разкрита 1 щатна бройка за съдебен помощник.

Със Заповед № РД-13- 266 от 03.12.2021 г. на Административен ръководител – председател на РС Котел, е обявен конкурс за заемане на 1 (една) щатна бройка за длъжността „Съдебен помощник“.

Конкурсът на длъжността съдебен помощник е проведен на 21.02.2022 г. На основание чл.144, ал.2 от ПАС беше извършено класиране на явилите се петима кандидати. С класирания на първо място кандидат Мария Вангелова Грунова е сключен трудов договор и същата е встъпила в длъжност, считано от 01.03.2022 г.

На 16.12.2021 г. отново бе изпратено искане до ВСС от Административния ръководител – председател на РС Котел, за даване съгласие за увеличаване на щатната бройка от 0.5 ( половин) на 1 ( една) цяла щатна бройка. Като основен мотив, бе посочено, че във връзка с внедряването на ЕИСС и съпътстващите я проблеми, както и с активното въвеждане на инструментите на е-правосъдие се увеличават и задълженията на системния администратор за техническа и компютърна помощ на съдиите и служителите за бързо и квалифицирано съдействие при обработване на съдебните актове и книжа в е-среда. Измененията в процесуалните закони дадоха възможност за провеждане на разпити и изслушване на свидетели дистанционно чрез видеоконферетнта връзка, което налага присъствието на системния администратор през цялото време на провеждане на съдебната процедура.

С решение по протокол № 7, т.20 от заседание на СК на ВСС, проведено та 22.02.2022 г. се разкри 0.5 (половин ) щатна бройка за длъжността „системен администратор“ по щата на РС Котел.

Със заповед № РД-13-42 от 01.03.2022 г. на Административния ръководител – председател на РС Котел , считано от 01.03.2022 г. системния администратор Илия Зидаров е назначен на цяла щатна бройка.

През 2022 г. в РС Котел са работили 13 служители ( 13 щатни бройки) . По щат те са разпределени, както следва:

Администрация:

* **Ръководни длъжности** - административен секретар – 1 бр. и главен счетоводител – 1 бр.,
* **Специализирана администрация** – съдебен помощник, двама съдебни деловодители – граждански и наказателни дела, двама съдебни секретари, един съдебен секретар СИС, един съдебен архивар, изпълняващ функциите и на завеждащ „Бюро съдимост“, един призовкар.
* **Обща администрация:**

Експертни длъжности – системен администратор – 1 бр.

Технически длъжности - работник поддръжка сгради – 1 бр. и чистач – 1 бр.

В Специализираната администрация влизат следните служби: Съдебно деловодство“, „Съдебни секретари“, „Архив“, „Връчване на призовки и съдебни книжа“.

Административният секретар, освен задълженията си по чл.10, ал.1 и ал.2 от ПАС, изпълнява и функциите на съдебен администратор, касиер и служител по сигурността на информацията

Съдебният деловодител граждански дела изпълнява функциите и на завеждащ регистратура класифицирана информация.

Съдебният архивар изпълнява функциите и на зам. завеждащ регистратура класифицирана информация.

Съдебните деловодители и съдебният архивар са оправомощени да приемат и обработват плащания на задължения към РС Котел чрез инсталираното в служба “Съдебно деловодство“ ПОС терминално устройство.

Щатът по отношение на длъжностите на съдебните служители като цяло е оптимизиран. Част от служителите са обучени да съвместяват и допълнителни функции и да заместват отсъстващи служители.

През 2022 г. в обособената през 2020 г. регистратура временно се преустанови приема на всички съдебни книжа и документи по граждански и наказателни дела, както и заявленията за издаване на свидетелства за съдимост поради отпадането на противоепидемиологичните мерки срещу разпространението на COVID-19 . Всички подадени съдебни книжа и документи, както и заявленията за свидетелства за съдимост се приемат в служба „Съдебно деловодство“.

За длъжностно лице за защита на личните данни в Районен съд Котел още през 2018 г. е определен системният администратор Илия Стефанов Зидаров.

Във връзка с прякото прилагане на Регламент (ЕС) 2016/679 на Европейския парламент и на Съвета от 27.04.2016 г. и на Директива (ЕС) 2016/680 на Европейския парламент и на Съвета от 27.04.2016 г. относно защита на физическите лица във връзка с обработването на лични данни от компетентните органи в Районен съд – Котел са въведени Регистри за дейностите по обработване на лични данни. Регистрите са водят в писмена и в електронна форма от длъжностно лице по защита на данните в РС Котел.

Във връзка с разпоредбите на Общия регламент относно защита на данните (ЕС) 2016/679 всички съдебни служители са подписали декларации да не разгласяват личните данни, до които са получили достъп при и по повод изпълнение на задълженията си.

### **Като администратор на лични данни, Районен съд Котел стриктно спазва и прилага актуализираните и утвърдени през 2022 г. Вътрешни правила относно нивото на технически и организационни мерки при обработване на лични данни и защитата от незаконни форми на обработване на регистрите, водени в Районен съд – Котел. През 2022 г. бе приета и утвърдена процедура по докладване и управление на инциденти във връзка със защита на личните данни в Районен съд – Котел, **к****акто и Регистър на нарушенията на сигурността на личните данни .

На основание с чл.107а, ал.5 от КТ (обн.ДВ, бр.15 от 2012г, изм., бр.7 от 2018г) и чл.35, ал.1 от ЗПКОНПИ и §2, ал.1, т.1 от Допълнителните разпоредби на ЗПКОНПИ до 15 май 2022 г. всички служители, без техническите длъжности – чистач и работник поддръжка сгради, подадоха ежегодни декларации пред органа по назначаването - Административния ръководител – председател на РС Котел. Декларациите са публикувани на интернет страницата на съда.

И през 2022 г. приемането, проверката и съхранението на декларациите се извърши от комисия от съдебни служители, назначена със заповед № РД-13-87 от 06.06.2018 г. на Административния ръководител – председател.

Организацията и работата на съдиите и съдебните служители в различните служби на РС Котел се извършваше на основание заповеди на административния ръководител – председател, одобрените вътрешни правила и длъжностните характеристики.

В края на месец ноември 2022 г. беше извършено атестиране на съдебните служители, след съобразяване с заложените критерии по изпълнението на индивидуалния работен план на всеки от тях, както и с реализираните изисквания при изпълнение на конкретните служебни задължения и професионални умения.

По предложение на административния секретар, считано от 01.12.2022 г., Административният ръководител – председател със заповед № РД-13-255 от 05.12.2022 г. повиши в II ранг съдебния служител Илия Стефанов Зидаров, на длъжност „Системен администратор“ и повиши в IV ранг съдебния служител Татяна Георгиева Дончева, на длъжност „Съдебен архивар“ след като са били оценени с три последователни оценки „Отличен“.

На основание заповед № РД-13- 212 от 18.10.2022 г. на Административния ръководител – председател се извършиха профилактични офталмологични прегледи на съдебните служители във връзка с чл. 275 от КТ, чл.9, ал.1 и ал.2 от наредба №7 от 15.08.2005 г. за минимални изисквания за осигуряване на здравословни и безопасни условия на труд при работа с видеодисплей и задълженията по ЗЗБУТ.

В изпълнение на Закона за финансово управление и контрол в публичния сектор в Районен съд Котел действа система за финансово управление и контрол, включваща: Стратегически цели и приоритети; Вътрешни правила за работата на всички звена в съда с цел избягване и свеждане до минимум на риска.

Системно бяха актуализирани и допълвани вътрешните правила съобразно изменението на нормативните документи и указанията на ВСС.

През 2022 г. бяха приети и утвърдени : Стратегия за управление на риска и риск – регистър, оперативен план за дейността на съда за 2022г., Вътрешни правила за случайно разпределение на делата,съгласувани със общото събрание на съдиите от РС Сливен ( във връзка с обособяването на гражданско и наказателно отделение в Районен съд – Котел), Правила за правилното организиране на работата с компютърната техника, използването на програмни продукти и интернет и поддържане на електронния архив в Районен съд – Котел, Вътрешни правила за достъп до обществена информация в РС Котел, правила за разпределение на отговорностите, разрешаване, одобряване и оторизиране. Система за двойния подпис и процедури по наблюдение, вътрешни правила за осъществяване на мониторинг на системите за финансово управление и контрол в РС Котел, Вътрешни правила за инициирани, образуване и разглеждане на производства за нарушение на Етичния кодекс на служителите от РС Котел, Вътрешни правила за извършване на звукозапис по делата в РС Котел.

Прилага се утвърдена през 2021 г. счетоводна политика за текуща счетоводна отчетност и съставяне на годишни финансови отчети, която осигурява предвидимост и дава необходимата сигурност и информираност при вземане на решения за разпределението и разходването на бюджетни средства. Средствата се разходват изключително ефективно и икономично, предвид недостатъчния бюджет на съдебната власт.

През 2022 г. липсват поощрения и наказания на работещите в съда магистрати, на държавния съдебен изпълнител и на съдията по вписванията. Липсват жалби срещу съдебните служители.

За повишаване на професионалната квалификация през 2021 г. административния секретар Донка Петрова, съдебния помощник Мария Грунова и съдебните деловодители Милена Дюлгерова и Христина Божилова участваха в обучения, вкл. и в дистанционна форма на обучение, в семинари, организирани от НИП и от други организатори.

* Административния секретар Донка Петрова е участвала в следните присъствени обучения:“ Приложение на системите за вътрешен контрол в съдилищата“, „Изграждане на ефективни умения за оценка и професионално поведение на съдебната администрация“ и онлайн обучение (включващо семинарна и практическа част) за работа с Единен регистър на съдебните заседатели.
* Съдебния помощник Мария Грунова е участвал в дистанционна форма на обучение на тема: „Установяване употребата на алкохол и наркотични вещества при водачи на МПС“, присъствено обучение на тема: „ Прилагане на актуалните езикови правила в работната среда на съдебния служител“ и комбинирана обучителна форма на „Въвеждащо обучение за новоназначени съдебни служители“ и „Практическо приложение на основните принципи в административната дейност на новоназначените съдебни служители“ .
* Съдебния деловодител Милена Дюлгерова е участвала в следните присъствени обучения на тема: „ Основни принципи и тяхното приложение в заповедното производство“ и „ Приложение на ЕИСС в работните процеси за управление на делата в районните съдилища“.
* Съдебния деловодител Христина Божилова е участвала в комбинирана обучителна форма на „Въвеждащо обучение за новоназначени съдебни служители“ и „Практическо приложение на основните принципи в административната дейност на новоназначените съдебни служители“ и присъствено обучение на тема: „Наказателното деловодство в условията на работа с ЕИСС“.

**ІІ. ДВИЖЕНИЕ НА ДЕЛАТА. ОБРАЗУВАНИ, РАЗГЛЕДАНИ, ПРИКЛЮЧИЛИ ДЕЛА. СЪПОСТАВЯНЕ С ДАННИТЕ ЗА ПРЕДХОДНИТЕ ГОДИНИ**

#### ІІ.І.Образувани дела – граждански и наказателни.

През 2022 г. в Районен съд Котел са постъпили общо 874 дела, от които 695 граждански дела и 179 наказателни дела.

В сравнителен план: През 2021 г. в Районен съд Котел са постъпили общо 785 дела, от които 593 граждански дела и 192 наказателни дела. През 2020 г. в Районен съд Котел са постъпили общо 951 дела, от които 712 граждански дела и 239 наказателни дела.

От постъпилите 695 граждански дела - 614 са новообразувани, 81 са получени по подсъдност.

Четири дела са върнати за продължаване на съдопроизводствените действия под същия номер.

Образуваните през 2022 г. граждански дела са с 1.17 % повече от образуваните през 2021 г. и с 1.02 % по - малко от образуваните през 2020 г. граждански дела.

От постъпилите 179 наказателни дела, новообразувани са 177 броя, а две НОХД са върнати за ново разглеждане под нов номер.

През 2022 г. не са били възобновявани производства по наказателни дела.

По НОХД № 163/2020 г. по описа на РС Котел е подадена Молба (искане) за възобновяване с вх. № 1134/07.06.2022 г. Делото е изпратено за разглеждане на Апелативен съд – Бургас, който оставя без уважение искането на осъдения, подадено чрез процесуалния му представител, за възобновяване на наказателното производство по НОХД № 163/2020 г. на Районен съд – Котел и ВНОХД № 75/2022 г. на Окръжен съд- Сливен.

Броят на образуваните през 2022 г. наказателни дела са с 1.07 % по - малко от образуваните през 2021 г. наказателни дела и с 1.34 % по - малко от образуваните през 2020 г. наказателни дела

През 2022 г. е намаляло постъплението на наказателни дела, като се забелязва значителен спад при частните наказателни дела. Намаления брой на тези наказателни дела се дължи на по – малкия брой дела образувани по инициатива на прокуратурата.

**ІІ.І.І. Образувани граждански дела по видове :**

Образувани са 51 дела по искове по СК, ЗЗДН, ЗГР, ЗЗДет, както следва: 11 дела за развод по чл. 49 от СК; 4 дела за развод по взаимно съгласие; 2 дела по искове за издръжка и изменение на издръжка; 6 са делата, образувани по други искове по СК – за отношение между родители и деца, изменение на мерки относно упражняване на родителски права, лични отношения с близки и други; 10 дела по ЗЗДН; 11 дела по ЗГР, 7 дела по ЗЗДет.

За изпълнение на облигационни задължения са образувани 19 дела, от които 4 дела по искове за обещетение от деликт, 9 дела за неоснователно обогатяване, 2 дела по искове по КЗ, 1 дело по иск за недействителност на правни сделки, 3 дела по искове за реално изпълнение по договорни задължения и обезщетение за вреди.

По вещни искове са образувани 9 дела.

Образувани са 6 дела по искове за делба и искове по ЗН.

Девет са делата по искове за установяване на съществуване на вземане по оспорена заповед за изпълнение, респ. за съобщена по реда на чл.47 от ГПК заповед за изпълнение и едно дело е образувано по установителен иск за факти;

Образувано е едно **де**ло по иск за защита срещу незаконно уволнение.

**Образувани са пет дела от административен характер.**

Образуваните частни граждански дела са 594 броя, от които 527 дела са по реда на заповедното производство, а останалите 67 дела са както следва: 22 дела за разкриване на банкова тайна, 13 дела са за издаване на разрешение за разпореждане с имущество на дете и разрешение за сключване на граждански брак, 24 дела за приемане и отказ от наследство, 5 дела за предоставяне на срок за приемане или отказ от наследство, 3 дела за изпълнение на съдебни поръчки.

**От всички постъпили 695 граждански дела 81 броя са получени от други съдилища по подсъдност.**

Делата, които продължават под същия номер са : 1 дело образувано по ЗГР, едно частно гражданско дело по реда на заповедното производство, и едно дело образувано по иск за реално изпълнение по договорни задължения и обезщетение за вреди, за което два пъти е повдиган спор за подсъдност и два пъти е върнато за продължаване на съдопризводствените действия.

**ІІ.І.ІІ. Образувани наказателни дела по видове :**

Наказателните дела от общ характер са 68 броя.

Наказателните дела от частен характер са 8 броя.

Наказателните дела от административен характер, образувани по постановление на РП Котел по реда на чл.78а от НК, са 20 броя.

Наказателните дела от административен характер, образувани по жалби срещу наказателни постановления, са 34 броя.

Частните наказателни дела са 49 бр., които се образуват по различни искания във връзка с досъдебното производство (вземане на мярка за неотклонение, разпит на свидетел, даване на разрешение за претърсване и изземване, респ. одобряване на такива вече извършени действия и др.), както и по искания във връзка с изпълнение на постановено решение или присъда, вкл. и по искания определяне на общо наказание по влезли в сила присъди. Като частни наказателни дела се образуват и предложенията за лечение в психиатрично заведение, както и тези, образувани по реда на чл.159а, ал.3 вр. ал.1 от НПК.

Образувани наказателни дела от общ характер, според повдигнатото обвинение:

* Най много са делата образувани по обвинение за извършено престъпление по глава ХІ „Общоопасни престъпления” – 32 броя, от които 17 броя са за извършени престъпления по чл.343б от НК, 6 бр. за престъпление по чл.343в от НК, 4 бр. за престъпление по чл.354а от НК, 1 бр. за престъпления по 343, ал.3 б“а“ от НК, 1 бр. за престъпление по чл.346 от НК, 3 бр. за престъпление по чл.355 от НК.
* Следват делата, образувани по обвинение за извършени престъпления по глава V „Престъпления против собствеността“ – 17 бр., от които 7 бр. за престъпление по чл. 195, ал.1 от НК, 2 бр. за извършени престъпления по чл.194, ал.1 от НК , 3 бр. за извършени престъпления по чл.196, ал.1 от НК, 3 бр. за престъпление по чл.216 от НК, 1 бр. за престъпление по чл.198 от НК и 1 бр. за престъпление по чл.209 от НК.
* На трето място са делата по глава ІV „Престъпления против брака, семейството и младежта“ - 7 бр., от които 2 бр. за престъпление по чл.191 от НК и 5 бр. за неплащане на издръжка - престъпление по чл.183 от НК.
* На четвърто място са делата образувани по глава ІІ „Други престъпления против личността“ – четири дела за престъпление по чл.144, ал.3 от НК.
* На следващо място са делата, образувани глава ІІ „Престъпления против личността” – 2 бр. от които 1 бр. е образувано за престъпление по чл.133 от НК и 1 бр. за престъпление по чл.131, ал.1 от НК.
* Две дела са образувани по глава VІ „Престъпления против стопанството“ – едно дело за престъпление по чл.234в от НК и едно дело за престъпление по чл.235 от НК.
* Едно дело е образувано по глава Х „Престъпления против реда и общественото спокойствие” – за престъпление по чл.325, ал.2 от НК.
* Едно дело е образувано за престъпление по чл.281, ал.2 от НК - по глава VІІІ „Престъпления против дейността на държавните органи и обществените организации“.
* Едно дело е образувано по глава ІІІ „Престъпления против правата на гражданите” за престъпление по чл.167, ал.2 от НК.

#### Едно дело е образувано по глава ІХ „Документни престъпления” за престъпление по чл.316 от НК.

По пет от образуваните дела от частен характер е било повдигнато обвинение за причинена лека телесна повреда по чл.130, ал.1 от НК, по две за престъпление по чл.144 ал.1 от НК и едно за престъпление по чл.146 от НК.

**ІІ.ІІ. Разгледани дела – граждански и наказателни.**

През 2022 г. са били разгледани 972 дела, от които 749 граждански дела и 223 наказателни дела.

В сравнителен план: През 2021 г. са били разгледани 911 дела, от които 664 граждански дела и 247 наказателни дела. През 2020 г. са били разгледани 1058 дела, от които 787 граждански дела и 271 наказателни дела.

Към 01.01.2022 г. останали висящи от предходния период са били 94 дела, от които 50 са граждански дела, а останалите 44 са наказателни.

Разгледаните граждански дела за отчетния период са 749 броя, като останали от тях висящи от предходен период към 01.01.2022 г. са 50 дела, а постъпилите през годината са 699 дела.

В сравнителен план : За 2021 г. разгледаните граждански дела са 664 броя, като останали от тях висящи от предходен период към 01.01.2021 г. са 71 дела, а постъпилите през годината са 593 дела. За 2020 г. разгледаните граждански дела са 787 броя, като останали от тях висящи от предходен период към 01.01.2020 г. са 75 дела, а постъпилите през годината са 712 дела.

Разгледаните наказателни дела за периода са 223 от които висящи от предходен период към 01.01.2022 г. са 44 дела, а постъпилите през годината са 172 дела.

В сравнителен план: За 2021 г. разгледаните наказателни дела са 247 от които висящи от предходен период към 01.01.2021 г. са 55 дела, а постъпилите през годината са 192 дела. За 2020 г. разгледаните наказателни дела са 271 от които висящи от предходен период към 01.01.2020 г. са 32 дела, а постъпилите през годината са 239 дела.

По четири НОХД съдът е разгледал делата по особеното производство по глава XХVІІ „Съкратено съдебно следствие”. По две НОХД производството се е провело по правилата на гл.ХXІV от НПК „Бързо производство”.

**ІІ.ІІІ. Свършени дела. Анализ на делата според срока на приключването им. Свършени в срок до три месеца и над тримесечния срок.**

През 2022 г. от общо разгледаните 972 дела, приключени са били 870 дела – 89.51%. От общо свършените дела 696 броя са граждански дела и 174 броя са наказателните дела.

В сравнителен план: През 2021 г. от общо разгледаните 911 дела, приключени са били 817 дела – 89.68%. През 2020 г. от общо разгледаните 1058 дела, приключени са били 932 дела – 88.09%.

През 2022 г. от общо разгледаните 972 дела, приключени в тримесечния срок са били 764 дела – 78.60%.

В сравнителен план: През 2021 г. от общо разгледаните 911 дела, приключени в тримесечния срок са били 699 дела – 76.73%.През 2020 г. от общо разгледаните 1058 дела, приключени в тримесечния срок са били 816 дела – 77.13%.

През 2022 г. от всички свършени дела 870 в тримесечен срок са свършени общо 764 дела, от които 646 граждански дела и 118 наказателни дела – 87.82 %.

В сравнителен план: През 2021 г. от всички свършени дела 817 в тримесечен срок са свършени общо 699 дела, от които 558 граждански дела и 141 наказателни дела – 85.45 %. През 2020 г. от всички свършени дела 932 в тримесечен срок са свършени общо 816 дела, от които 652 граждански дела и 164 наказателни дела – 87.55 %.

През 2022 г. 19 граждански дела и 30 наказателни дела са свършени в срок от 3 до 6 месеца.

В сравнителен план: През 2021 г. 30 граждански дела и 26 наказателни дела са свършени в срок от 3 до 6 месеца. През 2020 г. 29 граждански дела и 33 наказателни дела са свършени в срок от 3 до 6 месеца.

В Районен съд - Котел е изградена добра организация за администриране на делата и е утвърден механизъм на работа на съдиите и съдебните служители, за да се осигури насрочване и разглеждане на делата в разумни кратки срокове.

**ІІ.ІІІ.І Свършени граждански дела.**

От разгледаните през 2022 г. 749 граждански дела свършени са 696 дела – 92.92%.

В сравнителен план: От разгледаните през 2021 г. 664 граждански дела свършени са 614 дела – 92.47%. От разгледаните през 2020 г. 787 граждански дела свършени са 716 дела – 90.98%.

Останали **несвършени** граждански дела в края на отчетния период са общо 53 **броя.**

През 2022 г. са спрени общо четири граждански дела. Три от делата са спрени на основание чл.229, ал.1, т.1 от ГПК по взаимно съгласие, като едно от тях е възобновено по молба на страните и насрочено за разглеждане в открито съдебно заседание. Едно дело е спряно до приключване на друго производство, чието решаване е от съществено значение за изхода на спряното дело.

От всички свършени граждански дела през 2022 г. решени в тримесечен срок са 646 дела – 92.82 %.

В сравнителен план: От всички свършени граждански дела през 2021 г. решени в тримесечен срок са 558 дела – 90.88 %. От всички свършени граждански дела през 2020 г. решени в тримесечен срок са 652 дела – 91.06 %.

За цялата 2022 г. са проведени общо 124 открити заседания по граждански дела.

**ІІ.ІІІ.І.І. Решени по същество граждански дела**

Решените граждански дела по същество са 573 броя.

Постановени са 70 съдебни решения, с които са приключени 60 дела, от които:

* 5 решения е за тълкуване вече постановено решение;
* 10 решения са постановени по облигационни искове, както следва: едно решение по Павлов иск, пет решения по искове по КЗ, две решения по искове за реално изпълнение на договорни задължения, едно решение по иск по ЗОДОВ, и едно решение по искове, за обезщетение от непозволено увреждане;
* 7 решения са постановени по искове за установяване съществуване на вземане по издадена заповед за изпълнение и едно решение по установителен иск за право / правоотношение;
* едно решение е постановено по вещен иск - по чл.124, ал.1 от ГПК;
* 4 решения са постановени по искове за развод по чл.49 от СК;
* 3 решения за прекратяване на граждански брак по взаимно съгласие и две решения, с които се утвърждава постигнатото между страните споразумение ;
* 7 решения са постановени в първа фаза на делбеното производство, 2 решения, с които се изнася на основание чл.348, ал.1 от ГПК публична продан недвижими имоти от делбеното производство, 3 решения с които се поставя в дял на основание чл.353 от ГПК недвижими имоти от делбеното производство.
* 3 решения са постановени по други искове по СК - отношения между родители и деца, изменение на мерки относно упражняване на родителски права, лични отношения с близки и др;
* 1 решение е постановено по иск от СК за издръжка и изменение на издръжка ;
* 8 решения по ЗЗДет.;
* 2 решения са постановени по ЗЗДН;
* 9 решения по ЗГР;
* 1 решение е постановено по искове по КТ;
* 1 решение е постановено по административно гражданско дело;
* 1 решение е постановено по чл. 58, ал.1 от ЗКооп;
* Едно решение е постановено по чл.51 от ЗН – предоставяне на срок за приемане или отказ от наследство.

Постановени са 459 определения по заповедни производства, с които са уважени или отхвърлени заявленията по чл.410 или чл.417 от ГПК. Постановени са 56 определения по други частни граждански производства : молби за вписване на направен отказ или за приемане на наследство, молби за предоставяне на правна помощ, разкриване на банкова тайна, разрешение за теглене на детски влог, разрешение за сключване на граждански брак и др.

**ІІ.ІІІ.І.ІІ. Прекратени граждански дела**

Прекратените граждански дела са общо 123 ( 44 граждански дела, 79 частни граждански дела, в т.ч. 71 са дела образувани по подадени заявления по чл.410 и чл.417 от ГПК ), от които 3 дела по спогодба, 70 дела са прекратени и изпратени по подсъдност на компетентния съд, 12 дела са прекратени поради неизпълнение на дадените от съда указания по реда на чл.129 от ГПК, 5 дела са прекратени и е повдигната препирня за подсъдност, 7 дела са прекратени поради недопустимост, 6 дела да прекратени след отвод на съдията от разглеждането им и делата са били изпратени на ОС Сливен за определяне на друг, равен по степен съд, който да ги разгледа, 10 дела са прекратени поради оттегляне на предявения иск, 4 дела са съединени на осн. чл.213 от ГПК за общо разглеждане с друго дело, 1 дело е прекратено на основание чл.231, ал.1 от ГПК, три съдебни поръчки са прекратени и върнати на МП ( една от които е прекратена и върната като неизпълнена, една е прекратена поради оттегляне на молбата).

**ІІ.ІІІ.ІІ. Свършени наказателни дела**

От общо разгледаните за периода 223 наказателни дела са свършени 174 дела – 78.03 % в процентно съотношение

В сравнителен план: От общо разгледаните за 2021 г. 247 наказателни дела са свършени 203 дела – 82.19 % в процентно съотношение. От общо разгледаните за 2020 г. 271 наказателни дела са свършени 216 дела – 79.70 % в процентно съотношение.

Останали несвършени наказателни дела към 31.12.2022 г. са 49 броя, от които 19 броя НОХД, 4 броя НЧХД, 5 бр. АНД по чл.78а от НК, 2 бр. ЧНД и 19 броя АНД по жалба срещу наказателни постановления.

В тримесечен срок са били свършени общо 118 наказателни дела – 67.82 % от общо свършените наказателни дела.

В сравнителен план : За 2021 г. в тримесечен срок са били свършени общо 141 наказателни дела – 69.46 % от общо свършените наказателни дела През 2020 г. тримесечен срок са били свършени общо 164 наказателни дела – 75.93 % от общо свършените наказателни дела. През 2019 г. в

За цялата 2022 г. са били насрочени 121 открити съдебни заседания по разглеждане на НОХД, а отложените заседания са 60. Насрочените заседания по НЧХД са били 22, а отложените са 16**.**

Насрочени заседания по АНД по чл.78а от НК са били 16.По ЧНД са били проведени 32 открити съдебни заседания. По ЧНД са били проведени са 21 закрити съдебни заседания. По АНД по жалба срещу НП са били проведени 68 заседания.

За цялата 2022 г. са проведени общо 259 открити заседания по наказателни дела.

**ІІ.ІІІ.ІІ.І. Решени по същество наказателни дела**

Решените наказателни дела по същество са 149броя( 101 дела решени по същество и 48 НОХД с одобрено споразумение)- 85.63 % от общо свършените 174 наказателни дела. Постановени са 11 присъди по НОХД. По 48НОХД са одобрени споразумения по реда на чл.382 и чл.384 от НПК.Постановена е една присъди по НЧХД. По **14** броя АНД по чл.78а от НК и по 35 АНД по жалба срещу наказателни постановления са постановени съдебни решения. По 36 ЧНД са постановени съдебни актове по направени по делата искания. По 4 ЧНД са проведени разпити на свидетели, респ. на обвиняеми, по реда на чл.222 и чл.223 от НПК.

**ІІ.ІІІ.ІІ.ІІ. Прекратени наказателни дела.**

Прекратени за отчетната година са общо 25 наказателни дела.

Едно НОХД е прекратено и върнато на РП за отстраняване на допуснати съществени нарушения на процесуалните правила.

Анализ на причините за връщането на делото :

* НОХД № 70 / 2022 г. е било върнато на РП Сливен, след като съдът не е одобрил постигнатото между РП Сливен и защитника на обвиняемия споразумение, тъй като по това дело обвиняемият е заявил в съдебно заседание, че не желае да подпише споразумението и желае делото да е по общия ред. Докладчик по делото е била съдия Бъчварова. Внесен е обвинителен акт и е образувано НОХД № 91 / 2022 г. с докладчик Тодорка Цончева. Насрочено е за 17.01.2023 г.

Делът на върнатото едно НОХД през 2022 г. съотнесено към общия брой образувани 68 НОХД, е 1.47%

В сравнителен план: Делът на върнатото едно НОХД през 2021 г. съотнесено към общия брой образувани 60 НОХД, е 1.66%. Делът на върнатото едно НОХД през 2020 г. съотнесено към общия брой образувани 49 НОХД, е 2.04% .

Забелязва се, че ниското процентното съотношение на върнатите НОХД спрямо всички образувани НОХД се запазва.

Две АНД образувани по реда на чл.78а от НК са прекратени и върнати на РП за отстраняване на допуснати съществени нарушения на процесуалните правила.

Анализ на причините за връщането на всяко едно от делата :

* АНД № 119/2022 г. е било образувано въз основа на постановление на РП Котел, в което се предлага обвиняемият да бъде признат за виновен за извършване на престъпление по чл.354а, ал.5 във вр.с ал.3, предл.2, т.1, предл.1 от НК във вр. с чл.73, ал.1 и чл.30 от ЗКНВП и да бъдат освободени от наказателна отговорност с налагане на административно наказание по реда на чл.78а от НК. Съдията – докладчик е прекратил на образуваното съдебно производство, тъй като е налице отрицателна предпоставка за приложението на чл.78а от НК. С Протоколно определение № 181 от 28.09.2022 г. на основание чл. 377 от НПК делото е върнато на РП Сливен с указания да се внесе обвинителен акт, при положение, че продължава да поддържа обвинението при същите данни. Докладчик по делото е съдия Тодорка Цончева. РП Котел е внесла отново обвинителен акт, по който е било образувано НОХД № 150/2022 г. Насрочено е за 07.12.2022 г.и е приключило със споразумение.
* АНД № 177/2022 г. въз основа на внесено от РП Сливен постановление, с което се предлага обвиняемият да бъде освободен от наказателна отговорност и да му се наложи административно наказание по реда на чл.78а от НК за извършено престъпление по чл.343в, ал. 3 вр. ал. 1 от НК. С Разпореждане №346 от 22.12.2022 г. съдията – докладчик е прекратил на образуваното съдебно производство, тъй като е налице отрицателна предпоставка за приложението на чл.78а от НК и на основание чл. 377 от НПК делото е върнато на РП Сливен с указания да се внесе обвинителен акт, при положение че продължава да поддържа обвинението при същите данни. Докладчик по делото е съдия Тодорка Цончева. На 29.12.2022 г. РП Сливен е протестирала разпореждането.

В сравнителен план: През 2021 г. няма АНД образувани по реда на чл.78а от НК, които са прекратени и върнати на РП за отстраняване на допуснати съществени нарушения на процесуалните правила През 2020 г. две АНД образувани по реда на чл.78а от НК са прекратени и върнати на РП за отстраняване на допуснати съществени нарушения на процесуалните правила.

Четири НОХД са били прекратени, след като съдията са е отвел от разглеждането им и делата са били изпратени на ВКС за определяне на друг, равен по степен съд, който да ги разгледа.

Прекратени са 6 НЧХД - три НЧХД е прекратено на основание чл.289, ал.1 вр. чл.24, ал.5, т.1 от НПК (поради липса на частен тъжител който да поддържа повдигнатото обвинение и предявения граждански иск), две НЧХД са прекратени на основание чл.250, ал.1, т.1 от НПК (Несъответствието на частната тъжба с изискванията на чл.81 от НПК), едно НЧХД е прекратено поради оттегляне на подадената тъжба.

Прекратени са общо 9 ЧНД, както следва : четири ЧНД, образувани по искане за настаняване на принудително лечение, са прекратени на основание чл.159, ал.4 от ЗЗдр, едно ЧНД образувано по жалба срещу постановление за спиране на наказателното производство е прекратено като недопустимост на подадената жалба, две ЧНД образувано по жалба срещу постановление за прекратяване на наказателното производство са прекратени поради недопустимост, едно ЧНД образувано по жалба срещу постановление за спиране на наказателното производство е прекратено и е изпратено за разглеждане на компетентния съд, 1 ЧНД образувано по подадена молба за реабилитация е прекратено поради недопустимост на молбата.

Три АНД по жалба срещу НП са били прекратени – две АНД са прекратени поради неизпълнение на указанията, едно АНД е прекратено поради липса на произнасяне от административно наказващия орган по подаденото възражение срещу издадения електронен фиш.

***ІІІ. СТРУКТУРА НА НАКАЗАНАТА ПРЕСТЪПНОСТ. ВИДОВЕ И БРОЙ НА ОСЪДИТЕЛНИТЕ ПРИСЪДИ ПО ГЛАВИ ОТ НК. БРОЙ ОСЪДЕНИ ЛИЦА.***

От свършените през периода 174 наказателни дела броят на приключените НОХД е 64, на НЧХД е 7, на АНД по реда на чл. 78а от НК е 16.

По 11 от разгледаните НОХД са постановени присъди. 20 НОХД са приключили с одобряване на постигнато между страните споразумение, от които 10 НОХД са били образувани по реда на чл.382 от НПК, а по 28 НОХД са одобрени споразумения, постигнати между страните в съдебната фаза на наказателното производство по реда на чл.384 от НПК.

Броят на лицата, срещу които е било повдигнато обвинение по НОХД е 101, съдени са 79 лица, а 68 лица се отчитат като осъдени, т.е. спрямо тях наказателното производство пред РС Котел е приключило на някакво основание, вкл. 3 лица, които са непълнолетни. От тези лица 52 са се признали за виновни и е било одобрено споразумение по реда на глава ХХІХ от НПК, а 16 лица са били осъдени с присъди. По отношение на 22 лица наказателното производство не е приключило към 31.12.2022 г. Единадесет лица са отчитат като съдени, но не са били осъдени: Едно НОХД, по който е било повдигнато обвинение срещу едно лице, е било прекратено и върнато на РП Котел за изпълнение на дадените указания; Четири НОХД, по които е било повдигнато обвинение срещу десет лица, са били прекратени пред РС Котел и делата са били изпратени на ВКС след отвод на съдиите от РС Котел.

Общият брой на постановените осъдителни актове по НОХД е 59 бр., от които 11 присъди (четири дела са с присъди по съкратено съдебно следствие) са постановени по общия ред, а 48 са определенията, с които са одобрени постигнати между страните споразумения.

По видове :

* **Глава ХІ на НК „Общоопасни престъпления**” : 31 броя са осъдителните актове по тази глава ( 2 присъди и 29 определения, с които се одобрява постигнатото споразумение), от които 16 броя са за престъпления в транспорта, приоритетно за престъпления по чл.343б, ал.1 от НК, 1 съдебен акт за престъпление по чл.345 от НК, 3 бр. за престъпление по чл.343 в от НК, 1 бр. за престъпление по чл.343, ал.3, б“а“ от НК, 2 бр. за престъпление по чл.346 от НК и 4 бр. за престъпление по чл.354а, ал.3 от НК, 1 съдебен акт за престъпление по чл. 356а от НК, 3 дела за престъпление по чл.355 от НК. Броят на лицата, срещу които е било повдигнато обвинение, е бил 40, като съдени лица са 32, осъдени са били 31 лица в т.ч. едно непълнолетно лице. Спрямо 1 лице наказателно производство е прекратено и делото е върнато на РП Котел за изпълнение на дадените указания, а спрямо осем лица наказателното производство продължава.
* **Глава V на НК „Престъпления против собствеността**” : 15 броя са осъдителните съдебни актове (4 присъди и 11 определения за одобряване на споразумение), постановени по този вид дела, от които 6 бр. съдебни дела са за престъпление по чл.195, ал.1 от НК, 3 бр. дело за престъпления по чл. 194, ал.1 от НК, 2 бр. дело за престъпления по чл. 196, ал.1 от НК, 2 дела по чл.216 от НК, 1 дело по чл. 209 от НК, и две дела за престъпление по чл.211 от НК. Броят на подсъдимите, срещу които е било повдигнато обвинение, е бил 36, като 29 са били съдени и 23 осъдени вкл. две непълнолетни лица. Спрямо шест лица наказателно производство пред РС Котел е приключило по други причини - прекратяване на наказателното производство и изпращане на делото на Председателя на ВКС да определи друг равен по степен съд, който да разгледа делото, тъй като в РС Котел не може да се сформира съдебен състав. Срещу седем лица наказателното производство е висящо в съда.
* **Глава IV на НК „ Престъпления против брака, семейството и младежта“: 5** броя осъдителни актове (четири присъди и едно споразумение) постановени по този вид дела, от които 3 бр. съдебни дела са за престъпление по чл.191, ал.3 от НК, 2 бр. за престъпление по чл.183 от НК. Било е повдигнато обвинение срещу девет лица, като съдени и осъдени са шест лица. Спрямо три лица наказателното производство продължава.
* **Глава ІІ на НК „Други престъпления против личността**”: 3 броя осъдителните актове ( една присъда и 2 бр. споразумения) – по три дела за извършено престъпление по чл.144 от НК. Броят на лицата, срещу които е повдигнато обвинение са 5, съдени и осъдени са три лица.Срещу две лица наказателното производство продължава.
* **Глава VІ на НК „Престъпления против стопанството**” : 2 броя са осъдителните актове за престъпления от този вид (две определения за одобряване на споразумение). И двете дела са образувано за престъпления по чл.234в от НК. Броят на лицата, срещу които е било повдигнато обвинение, е бил 3, съдени и осъдени са две лица. Спрямо едно лице наказателно производство пред РС Котел е приключило по други причини - прекратяване на наказателното производство и изпращане на делото на Председателя на ВКС да определи друг равен по степен съд, който да разгледа делото, тъй като в РС Котел не може да се сформира съдебен състав.
* **Глава VІІІ на НК „ Престъпления против дейността на държавни органи и обществени организации**“: 1 брой са осъдителните актове за престъпления от този вид (едно определение за одобряване на споразумение). Едно дело е образувано за престъпление по чл. 281, ал.1 от НК. Броят на лицата, срещу които е било повдигнато обвинение, е бил 1, съдено и осъдено е едно лице.
* **Глава III на НК „ Престъпления против правата на гражданите“:** 1 брой осъдителен акт (едно споразумения ) за престъпление по чл.167, ал. 2 от НК. Било е повдигнато обвинение срещу две лица, които са осъдени и осъдени.
* **Глава ІХ на НК „Документни престъпления”** – Едно дело е образувано за престъпление по чл. 316**,** ал.1, вр. с 308, ал.2 от НК. Броят на лицата срещу които е било повдигнато обвинение е бил един.Съдено и осъдено е едно лице.
* **Глава ІІ на НК „Престъпления против личността**” Телесни повреди : Две дела са образувани за престъпления съответно по чл.131, ал.1 от НК и по чл. 133 от НК. Броят на лицата, срещу които е било повдигнато обвинение по тази глава, е бил две. Спрямо тях производството е прекратено и делото е изпратено на Председателя на ВКС да определи друг равен по степен съд, който да разгледа делото, тъй като в РС Котел не може да се сформира съдебен състав.

През 2022 г. съдени са 79 лица. Общо осъдени през 2022 г. са 68 лица, срещу които е било повдигнато обвинение за извършено престъпление от общ характер. От общо осъдените лица три лица са непълнолетни.

По видове наказания :

* На 38 лица е било наложено наказание лишаване от свобода, изтърпяването на което е било отложено за определен изпитателен срок по реда на чл.66 от НК;
* На 15 лица е наложено наказание пробация;
* На 9 лица е било наложено наказание лишаване от свобода, което да бъде изтърпяно ефективно;
* Наказание глоба е било наложено на 3 лица;
* На две лица са наложени и други наказание – обществено порицание
* Едно лице е признато за виновно по повдигнатото обвинение, но не му е наложено наказание.

През 2022 г. са били разгледани 11 НЧХД. Едно дело е приключило с присъда, с която обвиняемото лице е освободено от наказателна отговорност и му е наложено административно наказание глоба. Шест от разгледаните дела са прекратени. Четири дела не са приключили. Броят на съдените лица, срещу които е било повдигнато обвинение с частна тъжба, е бил 10,осъдено е едно лице. По отношение на четири лица наказателното производство е прекратено поради липса на частен тъжител който да поддържа повдигнатото обвинение и предявения граждански иск. По отношение на три лица наказателното производство е прекратено поради оттегляне на тъжбата, а спрямо едно лице наказателното производство е прекратено поради несъответствието на частната тъжба с изискванията на чл.81 от НПК.

Спрямо 6 лица наказателното производство към 31.12.2022 г. не е приключило.

През 2022 г. са били разгледани 21 АНД по чл.78а от НК. По 14 АНД по чл. 78а от НК са били постановени решения. Лицата, срещу които е било повдигнато обвинение по този вид дела, са общо 21, като от тях 16 лица са съдени, осъдени са 13 лица, на които е било наложено административно наказание глоба по реда на чл.78а от НК, а едно лице е оправдано. Спрямо две лица наказателното производство в РС Котел е прекратено и върнато на РП Сливен за изпълнение на дадените указания. Спрямо пет лица наказателното производство продължава.

Относителният дял на всеки един вид от наложените наказания общо по НОХД, НЧХД и АНД по чл.78а от НК се онагледява с долната диаграма :

**Наказателни производства със значим обществен интерес.**

В Районен съд Котел през отчетния период не са постъпвали дела със значим обществен интерес и цитираните текстове от наказателния кодекс. Въпреки това ежемесечно изпращаме информация до Окръжен съд – Сливен, за липсата на такива производства.

***ІV. ПОСТАНОВЕНИ ОПРАВДАТЕЛНИ ПРИСЪДИ***

През 2022 г. в РС Котел не са били постановени оправдателни присъди по НОХД и НЧХД.

В сравнителен план: През 2021 г. съотношението между изцяло оправдателните присъди спрямо всички постановени присъди е 13.33%. През 2020 г. в РС Котел не са били постановени оправдателни присъди по НОХД и НЧХД.

В сравнителен план: През 2021 г. съотношението между изцяло оправдателните присъди постановени по НОХД спрямо всички постановени присъди по НОХД е 7.69%. През 2020 г. в РС Котел не са били постановени оправдателни присъди по НОХД.

Данните сочат, че се запазва тенденцията броят на оправдателните присъди да е относително малък.

Съдът е постанови оправдателни присъди по част от повдигнатото обвинение спрямо шест лица - по НОХД № 221/2020 г. ( пет лица) по НЧХД № 190/2020 г. (едно лице)

* Присъдата по НОХД № 221/2020 г. в осъдителната ù част е обжалвана от защитника на единия подсъдим и протестирана от РП Сливен. С Присъда от 19.09.2022 г., постановено по ВНОХД № 309/2022 г. на ОС Сливен, присъдата е отменена в частта, в която подсъдимия е признат за виновен за извършеното престъпление, като вместо това го признава за невиновен и го оправдава по повдигнатото му обвинение . Докладчик по делото е съдия Йовка Бъчварова.
* По НЧХД № 190/2020 г. е било повдигнато с частната тъжба обвинение срещу едно лице за извършено престъпление по чл.130, ал.1 от НК. С присъда № 260001 от 10.03.2022 г. съдът е оправдал подсъдим по част от повдигнатото му обвинение, като на основание чл.78а от НК го освобождава от наказателна отговорност и му налага административно наказание глоба в размер на 1000.00 лв. Присъдата е обжалвана от тъжителя. С решение от 25.07.2022г., постановено по ВНЧХД № 287/2022г. по описа на ОС Сливен, присъда е потвърдена. Докладчик по делото е съдия Йовка Бъчварова.

По едно АНД по чл.78а от НК е постановено решение, с което обвиняемото лица е било признато за невиновно по повдигнатото му обвинения - № 80/2020 г. На 13.01.2022 г. е постановено решение, с което обвиняемият е бил оправдан по повдигнатото обвинение по чл.343, ал.1, б.“б“, предл.ІІ чл. чл.342, ал.1 от НК. Съдът го признава за невиновен за извършеното престъпление, тъй като не се доказва обвиняемият да е нарушил очертаните в постановлението по чл.78а от НК нарушения на разпоредбите на ЗДП. Решението е било протестирано от РП Сливен. На 28.03.2022 г. въззивния протест, подаден от РС Сливен, против решение № 260000 / 13.01.2022 г. е върнат на основание чл.323, ал.1, т.1 от НПК. Докладчик по делото е съдия Йовка Бъчварова.

Съотношението между постановените оправдателни решения спрямо всички постановени решения по АНД по чл.78а от НК е 1.14%.

В сравнителен план: През 2021 г. няма постановени решения по АНД по чл.78а от НК, с което обвиняемото лице е било признато за невиновно по повдигнатото му обвинения. През 2020 г. съотношението между постановените оправдателни решения спрямо всички постановени решения по АНД по чл.78а от НК е 4.35%.

***V. СРЕДНА НАТОВАРЕНОСТ НА СЪДИИТЕ ОТ РС КОТЕЛ СПРЯМО РАЗГЛЕДАНИТЕ И СПРЯМО СВЪРШЕНИТЕ ДЕЛА. ДЕЙСТВИТЕЛНА НАТОВАРЕНОСТ. ТЕЖЕСТ НА РАЗГЛЕДАНИТЕ ДЕЛА ОТ ОТДЕЛНИТЕ СЪДИИ.***

При образуване на делата в ЕИСС, разпределящия определя статистическия код, което автоматично води до генериране на групата, съобразно заложените групи на делата, както и на коефициента на тежест на съответното дело. При регистриране на някое събитие по образуваното в системата дело, ЕИСС автоматично отчита на съдията съответния процент от коефициента за тежест.

За делата образувани в САС, с оглед определяне на тяхната правна и фактическа сложност, както и времето за тяхното приключване, се използва Системата за изчисляване на натовареността на съдиите (СИНС).

За определяне индивидуалната натовареност на съдиите се използва ЕИСС и СИНС, съобразно Правилата за оценка на натовареността на съдиите, приети с решение на ВСС.

Определянето на натовареността на съдията се разглежда като оценка на времето, което е необходимо за разглеждане и приключване (решаване/прекратяване) на съдебните дела, както и оценка на времето, необходимо за извършване на всички останали дейности, които са свързани с доброто осъществяване на правораздаването.

Сборът от коефициентите на делата, които съдията е разгледал и приключил през годината, формират индекс на неговата индивидуална годишна натовареност.

До 28.11.2022 г. в РС Котел работят по щат двама съдии, които разглеждат и граждански и наказателни дела. Със Заповед № РД-13-9 от 08.01.2021 г. на Административния ръководител – председател на РС Котел са определени различен % натовареност по различните видове групи граждански и наказателни дела на всеки един от двамата съдии, като максималната натовареност е 100%. Тези проценти натовареност са отразени и в ЕИСС.

Двамата съдии дежурят последователно през седмица.

След повишаването в длъжност „съдия“ в Административен съд – Бургас на съдия Йовка Бъчварова, считано от 28.11.2022 г., съдия Тодорка Цончева остава единствен правораздаващ магистрат в РС Котел.

Със Заповед № РД-13-263 от 07.12.2022 г. на Административния ръководител – председател на РС Котел на съдия Тодорка Цончева за преразпределени всички неприключили наказателни дела, по които докладчик е била съдия Йовка Бъчварова.

Със Заповед № РД- 13-110 от 08.12.2022 г. на Председателя на ОС Сливен, считано от 12.12.2022 г. до 28.02.2023 г. съдия Красимира Кондова е командирована от РС Сливен в РС Котел.

Със Заповед № РД - 13-270 от 12.12.2022 г. на Административния ръководител – председател на РС Котел на съдия Кондова са разпределени всички неприключили граждански дела по които докладчик е била съдия Бъчварова.

От 20.12.2022 г. в Районен съд – Котел са обособени гражданско и наказателно отделение.

Със Заповед № РД-13-280 от 20.12.2022 г. на Административния ръководител – председател на РС Котел на съдия Красимира Кондова са преразпределени всички граждански дела, по които докладчик е съдия Цончева.

През 2022 г. съдия Тодорка Цончева е разгледал общо 474 дела, от които 310 граждански дела и 164 наказателни дела.

Съдия Бъчварова е разгледала 437 дела, от които 378 граждански и 59 наказателни дела.

Съдия Красимира Кондова е разгледала 61 граждански дела.

Действителната натовареност спрямо разгледаните дела е 40.50 дела на месец при отработени 24 човекомесеца.

В сравнителен план: За 2021 г. действителната натовареност спрямо разгледаните дела е 37.96 дела на месец при отработени 24 човекомесеца За 2020 г. действителната натовареност спрямо разгледаните дела е 75.57 дела на месец при отработени 14 човекомесеца.

През 2022 г. съдия Цончева е решил общо 424 дела, от които 307 граждански дела и 117 наказателни дела.

Съдия Бъчварова е решила общо 435дела, от които 378 граждански дела и 57 наказателни дела.

Съдия Красимира Кондова е решила 11 граждански дела.

При посочените данни за 2022 г. действителната натовареност на съдиите от РС Котел спрямо приключените дела е 36.25 дела при отработени 24 човекомесеца.

В сравнителен план: За 2021 г. действителната натовареност на съдиите от РС Котел спрямо приключените дела е 34.04 дела, при отработени 24 човекомесеца. За 2020 г. действителната натовареност на съдиите от РС Котел спрямо приключените дела е 66.57 дела, при отработени 14 човекомесеца.

Постъплението на делата на съдии и резултатите от работата им може да се проследи в следната таблица :

|  |  |  |  |  |  |  |
| --- | --- | --- | --- | --- | --- | --- |
| **Съдия** | **Несвършени дела в началото на периода** | **Постъпили дела** | **Разгледани дела** | **Свършени дела** | **Свършени в тримесечен срок** | **Останали несвършени дела** |
| **Йовка Бъчварова** | **62** | **375** | **437** | **435** | **375** | **2** |
| **Тодорка Цончева** | **32** | **442** | **474** | **424** | **381** | **50** |
| **Красимира Кондова** | **-** | **61** | **61** | **11** | **6** | **50** |

Натовареността на съдия Цончева за 2022 г. при отработени 12 човекомесеца е:

- към разгледани дела -39.50;

- към свършени дела - 35.33

Справката за индивидуалната натовареност на съдия Тодорка Цончева за периода 01.01.2022 г. до 31.12.2022 г., генерирана от СИНС, отчита 36.64 натоварване. В коефициента са включени допълнителни дейности на административни ръководители – натоварване 31.25, както и доклад за бюро „Съдимост“ – натоварване 5.00.

Натовареността на съдия Цончева, определена от ЕИСС за 2022 г. е 150.27, като 114.02 е натоварване в дела, а 36.25 е натоварване извън дела.

Натовареността на съдия Бъчварова за 2022 г. при отработени 11 човекомесеца е:

- към разгледани дела –39.73;

- към свършени дела - 39.55.

Справката за индивидуалната натовареност на съдия Йовка Бъчварова за периода 01.01.2022 г. до 30.11.2022 г., генерирана от СИНС, отчита 12.29 натоварване. В коефициента са включени допълнителни дейности доклад на бюро „Съдимост“ – натоварване 5.00.

Натовареността на съдия Бъчварова, определена от ЕИСС за 2022 г. е 100.60, като 91.03 е натоварване в дела, а 9.57 е натоварване извън дела.

Справката за индивидуалната натовареност на съдия Красимира Кондова за периода 12.12.2022 г. до 31.12.2022 г., генерирана от СИНС, отчита 0.41 натоварване. В коефициента не са включени допълнителни дейности.

Натовареността на съдия Кондова, определена от ЕИСС за 2022 г. е 3.66 като това е натовареност само в дела.

Натовареност на съдия Кондова, при отработени човекомесеца не може да бъде отчетена, тъй като тя няма отработен пълен месец ( командирована в РС Котел от 12.12.2022 г.).

***VІ. КАЧЕСТВО НА ПОСТАНОВЕНИТЕ СЪДЕБНИ АКТОВЕ***

През 2022 г. са били обжалвани съдебните актове по общо 32 дела - 20 граждански дела и 12 наказателни дела – 3.68 % от всички свършени дела. Върнати са били от инстанционна проверка актовете по 50 броя дела, обжалвани през 2022 г. и през предходни години, които, разпределени по докладчици и видове, очертават следната обстановка:

Съдия Цончева : Върнати са били общо 16 дела, от които 3 граждански дела (3 определение) и 13 наказателни дела ( 11 решения/присъди и 2 определения). По гражданските дела - Едно от обжалваните определения е потвърдено, едно е отменено изцяло и е постановено ново, а едно определение е отменено и делото е върнато за продължаване на съдопроизводствените действия. По наказателните дела – девет от решенията / присъди са потвърдени, едно решение е отменено изцяло и е постановено ново. Едно решение/присъда е изменено в частта за разноските. Едно определение е потвърдено, а едно е отменено изцяло и е постановено ново

Съдия Бъчварова : Върнати са общо 34 дела, от които 18 граждански дела (13 решения и 5 определения) и 16 наказателни дела ( 10 присъди/решения и 6 определения). По гражданските дела - Девет решения са били потвърдени. Три решения са потвърдени в една част и отменени в друга част . Едно решение е обезсилено. Три от обжалваните определения са потвърдени, едно от обжалваните определения е отменено в една част, а потвърдено в друга част, а едно от определенията е отменено и делото е върнато за продължаване на съдопроизводствените действия. По наказателните дела – пет решения / присъди са потвърдени, три решения / присъди са изцяло отменени и делата са върнати за разглеждане от друг съдебен състав, едно решение/присъда е потвърдено в една част и отменено в друга, едно решение/присъда е изменено в частта на наложеното наказание. Пет определения са потвърдени, а едно от обжалваните определения е отменено и делото е върнато за продължаване на съдопроизводствените действия .

**Граждански дела**

|  |  |  |  |  |  |  |  |
| --- | --- | --- | --- | --- | --- | --- | --- |
| **Съдия** | **Решения** | | | **Определения** | | | |
| **Потвърдени**  **Инд.1-1** | **Отменен изцяло, поради постигната спогодба**  **Инд.1-4б** | **Отменен отчасти**  **Инд.1-5а** | **Потвърдени**  **Инд.1-1** | **Изцяло отменен**  **и е постановен нов съдебен акт по същество**  **инд.1-3а** | **Отменен отчасти**  **Инд.1-5а** |
| **Йовка Бъчварова** | **9** | **1** | **3** | **3** | **1** | **1** |
| **Тодорка Цончева** | **-** | **-** | **-** | **2** | **1** | **-** |

**Наказателни дела – НОХД, НЧХД, ЧНД**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Съдия** | **Присъди / Решения** | | | | | | **Определения** | | |
| **Потвърдени**  **инд.3-1** | **Отм.и върнати за ново разглеждане**  **Инд.3-2** | **Отменени отчасти**  **Инд.**  **3-2ж** | **Изм. в наказателната част**  **Инд.**  **3-4б** | **Изменен в частта за разноските**  **Инд.3-4д** | **Оставено без уважение искане за възобновяване**  **инд.**  **3-6е** | **Потвърдени**  **инд. 3-1** | **Изцяло отменени инд.3-2е** | **Отменени и върнати за продълж.на съдопризв. Действия**  **Инд.3-7б** |
| **Йовка Бъчварова** | **3** | **3** | **1** | **1** | **-** | **-** | **5** | **-** | **1** |
| **Тодорка Цончева** | **-** | **-** | **-** | **-** | **1** | **1** | **1** | **1** | **-** |

**Наказателни дела от административен характер**

|  |  |  |  |  |  |  |
| --- | --- | --- | --- | --- | --- | --- |
| **Съдия** | **Решения** | | | **Определения** | | |
| **Потвърдени**  **инд.3-9** | **Отменени**  **инд.3-10** | **Изменени**  **инд.3-11** | **Потвърдени**  **инд.3-9** | **Отменени**  **инд.3-10** | **Изменени**  **инд.3-11** |
| **Йовка Бъчварова** | **2** | **-** | **-** | **-** | **-** | **-** |
| **Тодорка Цончева** | **8** | **1** | **-** | **-** | **-** | **-** |

***VІІ. АНАЛИЗ НА ОТВОДИТЕ***

През 2022 г. съдиите от РС Котел са постановили определения и разпореждания, с които се отвеждат от разглеждането на 10 наказателни и 11 граждански дела.

Причините, които са посочили като основание за отвод са: при постановяване на съдебен акт, приложен към новообразуваното дело, с който е изразила мнение по въпроси, постановени за разрешаване по това дело; при изразени съмнения в обективността и пристрасността на съдията – докладчик ; при близко познанство, приятелски, родствени и колегиални отношения със страна по делото; при дела при които е била наблюдаващ прокурор по досъдебното производство, а сега докладчик .

Със заповед № РД-13-88 / 01.07.2014 г. на Административния ръководител – председател на Районен съд Котел е създаден Регистър на отводите, започнат на 01.07.2014 г. Регистъра представлява класьор с копия от разпорежданията и / или определенията, с които съдиите са се отвели от разглеждане на разпределените им дела. Регистъра се води са съответната календарна година и се съхранява от административния секретар.

Съгласно Заповед № АД-06-05 от 11.01.2019 г. и Заповед № АД-06-255 от 13.12.2022г. на Административния ръководител – председател на Апелативен съд – Бургас, относно упражняване на контрол, анализ и отчитане на данните за отводите и самоотводите на съдиите от окръжните и районните съдилища в Бургаски апелативен район, административния секретар изпраща информация за направените отводи и самоотводи на съдиите от РС Котел ведно със данните, които се съдържат в Регистър на отводите и самоотводите, генериран от ЕИСС (само за РС Котел) до Окръжен съд – Сливен до 7-мо число на всеки месец от новото тримесечие.

Направените отводи и самоотводи на съдиите от Рс Котел се публикуват и в въведеният през 2021 г. „Електронен публичен регистър на отводите“ (ЕПРО), по Договор № ВСС-12089/20.11.2020 г. (№ ПО-16-1515/24.11.2020 г. на „Информационно обслужване“ АД, сключен между Висш съдебен съвет и „Информационно обслужване“ АД. ЕПРО включва информация за исканите отводи и мотивите, с които са уважени или отхвърляни, и самоотводите на съдии от разглеждането на съдебни дела. С въвеждането на този регистър се дава публичност на случаите, в които съдът се отвежда, респ. отказва да се отведе от разглеждането на дела. Чрез даването на публичност, от една страна се създава действителен инструмент за превенция на конфликта на интереси, а оттам и за борбата с корупцията в съдебната власт, а от друга страна - се повишава и прозрачността в работата на съдилищата. Този регистър генерира информация от Единната информационна система на съдилищата.

***VІІI. БЮРО СЪДИМОСТ***

В Районен съд – Котел, съдебният архивар изпълнява функциите и на завеждащ „Бюро съдимост“.

Служба „Бюро съдимост” в Районен съд Котел работи до 18.09.2022 г. с програма “Разработка и внедряване на система за издаване на свидетелства за съдимост”. Следгаранционното обслужване на АИС” Бюра съдимост” се извършваше до тази дата от Консорциум „Лирекс БГ” ООД – „Индекс-България”ООД. След 19.09.2022 г. АИС” Бюра съдимост” се използва само за справочна дейност.

От 19.09.2022 г. е въведена в експлоатация Централизираната автоматизирана информационна система „Съдебен статус“ (ЦАИС“Съдебен статус“) с бенифициент Министерство на правосъдието, финансиран от Оперативна програма „добро управление“. Входът в системата се осъществява посредством КЕП. Основната цел е обединение на базите данни на децентрализираните системи, обслужващи 113 бюра за съдимост във всички съдилища и централно бюро съдимост. Въвеждането на тази система е регламентирано и в Наредбата за изменение и допълнение на Наредба №8 от 2008 г. за функциите и организацията на дейността на бюрата за съдимост, бр.70 от дата 30.08.2022 г. в Държавен вестник. Многократно се извърши миграция на данни от бюрата за съдимост към ЦАИС „Съдебен статус“, което доведе до много грешки и нередности, свързани с вписването и съхранението на бюлетините съдимост и бюлетините за наложени административни наказания по 78а от НК. Това наложи служителя „Бюро съдимост“, много пъти да извършва преглед на бюлетините в електронния и хартиения архив за отстраняване на получилите се несъответствия – дублирани бюлетини, бюлетини, които са вписани и се съхраняват в „грешното“ бюро съдимост т.е различно от това по месторождение на лицето.

ЦАИС „Съдебен статус“ обменя по служебен път информация с Националната база данни „Население“, Регистъра на задължените лица на НАП, Единния регистър за чужденци и Националния регистър на български лични документи на МВР, Информационна система за „Изпълнение на наказанията“, ЕИСС и ЕИСПП.

Към 31.12.2022 г. все още не е направена интеграция между ЦАИС и ЕИСС, което налага ръчно да се въвеждат новопостъпилите бюлетини. Самото въвеждане на бюлетините е доста усложнено, което налага отделяне на повече технологично време от страна на служителя“Бюро съдимост“.

Във връзка с изпълнението на Дейност 3 „Доставка на хардуер, необходим за функционирането на ЦАИС „Съдебен статус. “Осигуряване на работни станции, отговарящи на изискванията за оптимално изпълнение на технологичните процеси и задълженията на служителите в Бюра съдимост“ и по сключен договор между Министерство на правосъдието и „Контракс“АД на 12.12.2022 г. на „Бюро съдимост“ в Районен съд – Котел е предоставена компютърна техника за работа на ЦАИС „Съдебен статус“ .

През 2022 г. са издадени общо 736 бр**.** свидетелства за съдимост, от които 606 бр. са издадени от АИС” Бюра съдимост” и 130 бр. от ЦАИС“Съдебен статус“. Издадени са общо 1533 бр. справки за съдимост, от които 1466 бр. са издадени от АИС” Бюра съдимост” и 67 бр. от ЦАИС“Съдебен статус“. Въведени са общо 166 бр. бюлетина за съдимост, от които 103 бр. бюлетина за съдимост в АИС” Бюра съдимост” и 63 бр. бюлетина за съдимост в ЦАИС“Съдебен статус“.

За сравнение: През 2021 г. са издадени 967 бр. свидетелства за съдимост и 1646 бр. справки за съдимост.Въведени са 124 бюлетина за съдимост. През 2020 г. са издадени 679 бр. свидетелства за съдимост и 1166 бр. справки за съдимост.Въведени са 137 бюлетина за съдимост.

***IХ. СЪДЕБНО ИЗПЪЛНЕНИЕ***

В СИС при РС Котел работи по щат един съдебен изпълнител. Постъпилите изпълнителни дела през отчетния период са 356. Несвършени към 01.01.2022 г. са били 1593 броя или общо висящи през 2022 г. е имало 1944 изпълнителни дела.

Взискатели по 8 от новообразуваните дела са физически лица, по 116 дела са юридически лица, а 232 дела са образувани за събиране на държавни вземания. Всички новопостъпили дела са водени общо за сумата 161 303.00 лева, а сумата, за която са водени несвършените към началото на 2022 г. изпълнителни дела, е 9 336 091.00 лева, общо 9 497 394.00 лева ( заб. В тази сума влизат и присъединените задължения на длъжниците към държавата).

В сравнителен план: Образуваните през 2021 г. изпълнителни дела са 193 бр. , а образуваните през 2020 г. изпълнителни дела са 314 бр.

От образуваните изпълнителни дела през 2022 г. - 116 броя, са по подадени молби от Община Котел въз основа акт за установяване на задължение по декларация.

В сравнителен план: През 2021 г. са образувани 15 броя изпълнителни дела по молби от Община Котел, а през 2020 г. са образувани 161 броя.

За 2022 г. са образувани 231 бр. дела въз основа на представените изпълнителни листове за събиране на публични държавни вземания, издадени от съответния съд по граждански, наказателни, административни дела и др.

В сравнителен план: За 2021 г. са образувани 165 бр., а за 2020 г. са образувани 141 бр. изпълнителни дела.

В съдебно-изпълнителната служба през 2022 г. са приключили голям брой изпълнителни дела за изплащане на издръжка на дете, образувани предходни години – 62 бр. (голяма част от тях поради навършване пълнолетие на детето и изтекъл давностен срок).

Общият брой на свършените изпълнителни дела е 351, от които 156 поради реализиране на вземането, 178 са били прекратени както по искане на взискател, така и поради изтекъл давностен срок, а 17 са изпратени на друг съдебен изпълнител.

Събраната сума по свършените изпълнителни дела е 134 871 .00 лева, в т.ч. събраните държавни такси са в размер на 11 767.00 лева. Събраните суми по изпълнителни листи са в размер на 113 357 лева.

В сравнителен план: Събраната сума по свършените изпълнителни дела за 2021 г. е 111 933 .00 лева**.** Събраната сума по свършените изпълнителни дела за 2020 г. е 113 121 .00 лева.

Забелязва се, увеличаване на събраните суми по изпълнителните дела в сравнение с предходните години.

Основните проблеми, свързани със забавянето на движението на изпълнителните дела и през изминалата година, не се различават съществено от проблемите от възникнали предходни години. Отново могат да се сведат до няколко: липса на имущество на длъжниците, затруднение при връчване на поканите за доброволно изпълнение и съответно съобщения за процесуални действия, липса на транспорт.

За цялата 2022 г. ДСИ е извършил 5 въвода, наложил е и общо 32 запора на банкови сметки, трудови възнаграждения и МПС, извършени са и 14 описа на движими вещи.

В сравнителен план : През 2021 г. са били образувани 193 изпълнителни дела за сумата общо в размер на 177 399 лева. Свършените дела са били 251 броя, а събраните суми са 111 933 лева. През 2020 г. са били образувани 314 изпълнителни дела за сумата общо в размер на 5 579 375 лева. Свършените дела са били 289 броя, а събраните суми са 113 121 лева.

През 2022 г. срещу действията на Държавния съдебен изпълнител Радостина Кънева са били подадени две жалби до ОС Сливен, и двете са оставени без уважение.

За нуждите на Съдебно – изпълнителна служба е предоставен специален достъп до Имотния регистър чрез Единен портал за заявяване на електронни административни услуги (ЕПЗЕУ) на Агенция по вписванията. Предоставен им е достъп и до електроните услуги на НАП, който да се осъществява с КЕП на ДСИ Радостина Кънева.

В съдебно-изпълнителна служба е внедрена Съдебно – изпълнителна система (JES), разработена от ЕТ „Темида 2000 – Еди Чакъров”.

СИС при Районен съд Котел е включена в информационната система на Регистъра за банкови сметки и сейфове. За целта е внедрен модул „Електронни справки към Регистъра на банковите сметки и сейфове“, разработен от ЕТ „Темида 2000 – Еди Чакъров”.

Считано от 01.11.2022 г. се въвежда използването на Информационна система на съдебното изпълнение (ИССИ) в Съдебно-изпълнителните служби. ИССИ се изгражда и поддържа от Министерство на правосъдието. Правото на достъп до информационната система и данните, които се събират и въвеждат, се определят с Наредба № Н-1 от 17.01.2022 г. в сила от 01.11.2022 г., издадена от министъра на правосъдието. Според Наредбата ДСИ са длъжни ежедневно да изпращат данни от входящия регистър, изходящия регистър, регистъра на заведените дела, съответно описната книга, и дневника на извършените действия до информационната система на съдебното изпълнение. За електронния обмен на данни с ИССИ, бе необходимо закупуване и внедряване на програмните модули „Експорт от JES към ИССИ“ и „Електронни справки чрез Regix“ към ПП“ JES”.

С решение по Протокол №35 от дистанционното заседание на Пленума на ВСС, проведено на 08.12.2022 г., т.15 се отпускат необходимите средства за закупуването на програмните модули, във връзка с внедряването им към ПП“ JES“.

***Х. СЪДИЯ ПО ВПИСВАНИЯТА***

По щат в РС Котел работи един съдия по вписванията, който е извършил общо 1187 вписвания за 2022 г. В сравнителен план: Вписванията през 2021 г. са били 1089, а през 2020 г. са били 1031.

През 2022 г. няма постановени от съдията по вписванията откази за вписване.

Общият брой на направените справки, удостоверения,преписи, заличавания и отбелязвания за 2022 г. е 385 бр. В сравнителен план : за 2021 г. е 372 бр., а за 2020 г. е 328 бр.

По повод подадените до Съдията по вписванията уведомления от нотариус Красимир Панайотов, рег. № 667 на Нотариалната камара, с район на действие този на РС Котел, със заповед № РД-13-162 от 08.08.2022 г. на Административния ръководител-председател на РС Котел е разпоредено на съдията по вписванията Стефка Райнова да замества нотариуса за срока на отсъствието му от 08.08.2022 г. до 26.08.2022 г. вкл.

Подадено е заявление от Административния ръководител – председател на РС Котел до председателя на Съвета на нотариусите на Нотариалната камара да бъде предоставен достъп на съдията по вписванията Стефка Райнова до Единната информационна система „Единство“ и Националния регистър на българските лични документи, при извършаването на неотложните нотариални действия в периода на заместване, както и при следващо такова.

На съдията по вписванията е предоставен пълен достъп и до Регистъра на населението – НБДН, необходим при извършване на неотложни нотариални действия, като за целта и е подновен квалифициран електронен подпис (КЕП).

За периода на заместване от 08.08.2022 г. до 26.08.2028 г. вкл. са образувани и разгледани общо 53 нотариални удостоверявания, от които 7 нотариални дела.

Със заповед № РД-13-50 от 11.03.2022 г. на Административния ръководител – председател на РС Котел бе назначена експертна комисия, която да прегледа, отдели и опише нотариалните дела, общ регистър и нотариалните книги с изтекъл срок на съхранение, съобразно Заповед № 1 от 05.01.2022 г. на Председателя на нотариусите на нотариалната камара на Р.България, и предадени за съхранение на съдията по вписванията в РС Котел от служебния архив на трима нотариуси. Освен това на комисията бе възложено и да прегледа, отдели и опише нотариалните дела, общ регистър и нотариалните книги с изтекъл срок на съхранение, съобразно Заповед № 1 от 05.01.2022 г. на Председателя на нотариусите на нотариалната камара на Р.България и Правилника за администрация в съдилищата, водени от съдията по вписвания в Районен съд – Котел, изпълнявала нотариални функции на основание чл.82, ал.1 от ЗННД. Комисията извърши експертиза по ценността на документите и съставиха Актове за унищожаване на неценни документи с изтекъл срок на съхранение на нотариални дела и книги, отделно за всеки един от нотариусите и за съдията по вписванията, като актовете се утвърдиха от Административния ръководител – председател на РС Котел и се предоставиха в Отдел „Държавен архив“ – Сливен.

При отсъствие на съдията по вписванията, функциите му се изпълняват от държавния съдебен изпълнител, като заместването се осъществява по силата на заповед на министъра на правосъдието или от съдия, определен със заповед на Административния ръководител – председател на Районен съд Котел.

***ХI. СГРАДЕН ФОНД , ТЕХНИЧЕСКА ОБЕЗПЕЧЕНОСТ И ПРЕДПРИЕТИ МЕРКИ ЗА ПОДОБРЯВАНЕ ОРГАНИЗАЦИЯТА НА СЪДА.***

РС Котел е напълно материално и технически обезпечен. Сградата, в която се помещава РС Котел, е бившият Партиен дом, предоставен за ползване на РС Котел от МП с решение № 444 / 27.10.1992 г. В последствие имотът е с предоставени права за управление на ВСС на основание §83, ал.1 от ПРЗ на ЗИД на ЗСВ и актуализиран на 12.06.2017 г. Акт № 5251 за публична държавна собственост, съставен на 27.12.2012 г.

С решение по протокол № 20 от дистанционното заседание на Пленума на ВСС, проведено на 26.05.2022 г., т.29 бе утвърден приложения проект за цялостно разпределение на помещенията в административната сграда – съдебна палата на РС Котел. Съгласно новото разпределение, за нуждите на Районен съд – Котел е предоставен още един кабинет, находящ се на втория етаж. Този кабинет се използва от съдебния помощник.

С решение по протокол № 16 от дистанционното заседание на Пленума на ВСС, проведено на 28 април 2022 г., се дава съгласие за увеличение на бюджета на Районен съд Котел по § 10-00 „Издръжка“ с 10 555 лева с цел осигуряване на средства за ремонт на тераса над заседателната зала. Ремонта бе извършен през м.август 2022 г.

Сградата се ползва още от РП Сливен (ТО - Котел), един служител на Агенцията по вписванията и от служители на ОЗ “Охрана” Сливен. На гражданите се предоставят следните информационни услуги : на входа на Съдебната палата е поставено информационно табло, където разположение на гражданите е информация, която в електронен вид се публикува и на електронната страница на съда. На вратите на всички кабинети са поставени табели с имената на служителите и длъжностите им. Всеки един от служителите носи табелка с името и длъжността си.

Техническата обезпеченост на магистратите за бърз и лесен достъп по актуалното българско законодателства и правото на ЕС гарантират по - бързо и по - качествено правораздаване. Информационните технологии позволяват по - голяма прозрачност в работата на съда и улесняват гражданите при упражняване на правото за достъп до информация.

Двамата магистрати, държавният съдебен изпълнител, съдията по вписванията, административният секретар, главният счетоводител, системният администратор, съдебният помощник и съдебният секретар на СИС разполагат със самостоятелни кабинети. Двамата съдебни секретари по граждански и наказателни дела ползват в един кабинет. Работните места на двамата деловодители по граждански и наказателни дела и на съдебния архивар са разположени в един кабинет, представляващ две преходни стаи и мястото е напълно достатъчно и подходящо за работата им. Всички кабинети са добре оборудвани, с климатични системи и са създадени отлични условия за работа на всички служители.

Сградата на РС Котел се охранява от трима служители на ОЗ “Охрана” Сливен. Въведен е пропускателен режим, с което се гарантира до голяма степен спокойствие и сигурност по време на работа. На ОЗ “Охрана” е предоставена за ползване една стая на първия етаж, непосредствено до централния вход на сградата.

Входът на заседателната зала е директно от улицата и не се налага гражданите, които участват по делата, да минават през централния вход.

Всички работни места в РС Котел са оборудвани с пълни компютърни конфигурации, към всяка от които е свързан UPS.

В РС Котел са въведени писмени правила за управление на информацията и IT технологиите. Сигурността на информацията в локалната мрежа се осигурява от използването на лицензиран антивирусен продукт „Eset endpoint antivirus”, предоставен от ВСС.

В Районен съд Котел е изградена локална компютърна мрежа, която свързва всички работни места. Всички работещи в РС Котел имат достъп до Интернет.

В заседателната зала са инсталирани две системи : звукозаписна техника, с помощта на която се изготвя пълен запис на проведените съдебни заседания, както и система за вътрешно и външно озвучаване внедрени през м. декември 2008г. Тези системи са вече морално и материално остарели. Това наложи през м. септември 2022 г. Административния ръководител – Председател на РС Котел да изпрати искане до ВСС, Комисия „Професионална квалификация, информационни технологии и статистика“и Комисия“Бюджет и финанси“ за осигуряване на средства за закупуване на нова звукозаписна техника. С решение по Протокол №35 от дистанционното заседание на Пленума на ВСС, проведено на 08.12.2022 г.т.17, се отпускат средства за закупуване на 1 брой звукозаписна система на стойност 1194.00 лв. Системата е инсталирана в съдебната зала на 10.12.2022 г.

В изпълнение на договор № ВСС-8191/30.05.2022 г. с предмет“Доставка на компютърни конфигурации за нуждите на ВСС и съдилищата“ на 29.07.2022 г. бе доставена от изпълнителя на договора-фирма „Контракс“ АД, компютърна конфигурация (компютър с два монитора) за съдебната зала на Районен съд – Котел.

Поддържа се локална „Вътрешна поща“ на съда, където се публикува информация за служебно ползване: писма, вътрешни правила, заповеди, справочна информация и други документи, с които трябва да се запознаят магистрати и съдебни служители. Достъпа до тази информация е постоянен и се осъществява само от вътрешната мрежа.

През 2022 г. активно се използва внедрената през м. март 2021 г. Единна информационна система на съдилищата (ЕИСС). В програмата за управление на съдебните дела „Съдебно деловодство“(САС), разработена от „Информационно обслужване” АД – Варна останаха да се довършат незначителен брой дела.

Районен съд Котел е включен към Единия портал за електронно правосъдие (ЕПЕП), при което се извършва електронен трансфер на данни за съдебни дела от САС и от ЕИСС към този портал. Трансферът към ЕПЕП се инициира с въвеждането на събитие по делото – без значение това събитие дали е регистриране на документ, насрочване на открито съдебно заседание, вписване на съдебен акт, изпращате в друга съдебна инстанция и т.н. Достъп до електроните съдебни дела в Единен портал ще се дава на страните по делата или на техните пълномощници само след подадено заявление за регистриране за създаване на личен потребителски профил и след вписване на разпореждане на съдия за разрешена регистрация.

Всички иницииращи документи, въз основа на които се образуват дела в ЕИСС, вкл. и по дела с ограничен достъп, както и входящи документи по вече образувани дела в ЕИСС се сканират и се прикачват в електронната папка на делата с цел създаване на пълни електронни досиета. Дейността по сканирането и прикачването файловете с документите към делата, се извършва от съдебните деловодители и съдебния архивар.Прикачването в електронната папка на протоколите от открито съдебно заседание по граждански и наказателни дела се извършва от съдебните секретари.Представените в съдебно заседание писмени документи по граждански и наказателни дела, се сканират и да се прикачват от съдебните секретари като файл, към съответното съдебно заседание по делото в ЕИСС. Създават се и пълни електронни досиета на делата (електронни папки) и в САС „Съдебно деловодство“.

Всички деловодни книги – описни, срочни, азбучници и други от 2006 г. не се водят на хартиен носител, а се разпечатват от програмите САС и от ЕИСС и в началото на следващата година се подвързват, прошнуроват и прономероват. Със заповеди на Административния ръководител – председател на РС Котел е опредена периодичността на разпечатване на всеки един от регистрите

Районен съд – Котел е регистриран в Системата за сигурно електронно връчване (ССЕВ), поддържана от Държавна агенция “Електронно управление“ за изпращане и получаване на документи, сигнали, жалби и др. по електронен път по реда на Закона за електронното управление.

Връчването на съобщения, призовки и съдебни книжа по граждански дела може да се извършва и на посочен от тях електронен адрес чрез Системата за сигурно електронно връчване (ССЕВ) на Държавна агенция „Електронно управление“ (ДАЕУ) или чрез ЕПЕП.

Със Заповед № РД-13-25 от 02.02.2022 г. на Административния ръководител – председател на РС Котел, на административния секретар е предоставен специален достъп чрез ЕПЗЕУ на Агенция по вписванията, обединяващ Имотния и Търговския регистър. Информацията, получена посредством достъпа до електронните услуги, предоставяни от Имотния и Търговския регистър, е необходима при разглеждането на някой видове граждански и наказателни дела.

И през 2022 г. главния счетоводител подава данни, относно планиране на разходите в областта на електронното управление от органите на съдебната власт за бюджетната прогноза за периода 2022-2024 г., свързани с подготовката и представянето на бюджетните прогнози в модулите на Информационна система за извършване на предварителен, текущ и последващ контрол по целесъобразност в областта на електронното управление и използването на информационните и комуникационни технологии (ИСБК) на ДАЕУ.

Със заповед на Административния ръководител – председател на РС Котел са определени двамата съдебните деловодители, както и ДСИ, които са снабдени с цифрови сертификати на служебни лица, отговарящи на изискванията за универсален електронен подпис, персонализирани върху смарт-карти да извършват справки чрез ползване на данни от автоматизираните информационни фондове на Национална база данни „Население” по разпореждане на съдия, а за нуждите на съдебно – изпълнителна служба по разпореждане от ДСИ, и при спазване реда и начина на ползване на информацията, съгласно изискванията на Наредба № 14/27.11.2009 г., определяща реда и начина за предоставяне достъп на органите на съдебната власт до Национална база данни „Население” и Закона за защита на личните данни.

Във връзка с постигнатото споразумение за взаимодействие за осигуряване на достъп на органите на съдебната власт до електроните услуги на НАП, относно изпълнение на разпоредбата на чл.47, ал.3 от ГПК достъп до електроните услуги на НАП е предоставен на съдебните служители Милена Дюлгерова, Христина Божилова и Татяна Дончева.

В Районен съд Котел продължава да се води се води електронен регистър на издадените удостоверения за електронен подпис (квалифициран електронен подпис и усъвършенстван електронен подпис). В регистъра се отразява всяка промяна във водените данни въз основа на информация, получена от доставчика на удостоверителни услуги или от организацията или звеното, поддържаща вътрешната инфраструктура на публичния ключ за издадени, продължени или прекратени удостоверения. Регистърът се води и поддържа от системния администратор Илия Зидаров.

В Районен съд Котел се извършва безналично плащане на държавни такси, включително и за издаване на свидетелство за съдимост, разноски и наложени със съдебни актове глоби по граждански и наказателни дела, по разкритата транзитна сметка на съда чрез ПОС терминално устройство. Това води до значително улеснение на гражданите.

РС Котел е клиент на Автоматизирана правно – информационна система „АПИС”, до която достъп имат всички съдии и съдебни служители.

Всички съдии и служители са обучени за работа с MS Ofice, MS Word, Internet Eхplorer, Outlook Eхpress, Аdobe Acrobat Reader, както и с тези програмни продукти, използването на които се налага във връзка с работата.

В началото на 2022 година беше извършена инвентаризация на наличността на делата в съдебното деловодство – гражданско и наказателно и в съдебно изпълнителна служба , съгласно чл. 93, ал. 1 от ПАС.

Със заповед № РД-13-243 от 23.11.2022 г. на Административния ръководител – председател беше назначена комисия за проверка на веществените доказателства, съгласно чл.131, ал.1 и ал.2 и чл.133 от ПАС. Комисията състави протокол както за наличието и правилното съхраняване на веществени доказателства, така и протокол за тяхното унищожаване, при постановен съдебен акт в този смисъл.

През 2022 г. назначената със заповед № РД-13-45 от 07.03.2022 г. на Административния ръководител – председател постоянно действащата експертна комисия (ПДЕК), на основание чл.42 и чл.47 от ЗНАФ извърши проверка за наличността и състоянието на документите с постоянен срок на съхранение и знак „ЕК“ намиращи се в архивохранилището на РС Котел и условията за тяхното съхранение, като комисията изготви протокол, който изпрати в Отдел „Държавен архив“ - Сливен за сведение. Със същата заповед бе разпоредено на постоянно действащата експертна комисия (ПДЕК), на основание чл.42 и чл.47 от ЗНАФ да извърши подбор на документите по граждански и наказателни дела, архивирани през периода 2012 г. – 2014 г. включително и оставени дела от предходни години, чийто срок на съхранение е изтекъл както и изпълнителни дела, архивирани през периода 2012 – 2014 г. включително. Комисията извърши експертиза по ценността на документите и състави Акт за унищожаване на документи с изтекъл срок на съхранение, който бе изпратен за одобрение на отдел „Държавен архив“ – Сливен.

Създадена е организация за подаване на сигнали за корупция и конфликт на интереси на съдебните служители от Районен съд Котел на електронната поща на съда и на интернет сайта на ВСС.

#### ХII. КОМУНИКАЦИОННА и МЕДИЙНА СТРАТЕГИЯ

Ефективността на правосъдната система е зависима от доверието и съпричастността на гражданите към правораздавателните институции. Печеленето на доверие е двустранен процес и предполага взаимно разбиране, принципност в действията и надеждност на информацията. Целта на медийната стратегия на Районен съд – Котел, като част от медийната стратегия на съдебната власт, има за цел да допринася за създаване на обективна и вярна представа в обществото за дейността на съдебната власт и в частност на съда.

Основните принципи в медийната политика на РС – Котел, като част от съдебната власт, са свързани със зачитането на конституционното право на гражданите да получават информация и включват: публичност, прозрачност, достъпност, законосъобразност и ефективност. На медиите се предоставя информация по всички обществено значими съдебни дела и при поискване от тях - по конкретни дела. Информацията се разпространява равнопоставено, без да се проявява предпочитание към едни медии и пренебрегване на други. Осигурява се достъп на гражданите и журналистите до информация за дейността на институциите от съдебната власт чрез електронните им страници, които се актуализират всекидневно. Осигурява се достъп на журналисти и граждани в съдебната зала по време на заседание, освен когато делото се гледа при закрити врати.

Комуникационната стратегия на съдебната власт е интегрална част от стратегията за реформиране и усъвършенстване на съдебната власт в рамките на определените от Конституцията и законодателствата функции на нейните органи, както и подпомага изграждането на авторитета на съдебната власт в България. Целите които си е поставила са :

* + Утвърждаването на обществен авторитет на отделните органи и на съдебната власт в нейната цялост и налагане на разбирането за върховенството на закона;
  + Постигане на по-голяма прозрачност в работата на съдебната власт и на нейните органи в рамките на предвидените от закона ограничения;
  + Подобряване на вътрешната комуникацията в съдебната власт;
  + Подобряване на комуникацията с изпълнителната и законодателната власт;
  + Подобряване на комуникацията с гражданите;
  + Повишаване на правната култура на обществото;
  + Повишаване нивото на професионалното обучение по публична комуникация на магистрати и служители от органите на съдебната власт, включително на онези служители от администрацията, които осъществяват пряк контакт с граждани;
  + Усъвършенстване на подходите, механизмите и инструментите за комуникация на съдебната власт, в това число подобряване на яснотата и разбираемостта на езика и използваната терминология.

На интернет страницата на Районен съд - Котел ежедневно се публикуват графиците на насрочените дела и пълните текстове на всички постановени съдебни актове така, както задължава чл.64 от ЗСВ, при спазване на Закона за защита на личните данни и Закона за защита на класифицираната информация. Електронната страница предоставя на гражданите изчерпателна информация за дейността на съда, за обявените конкурси за съдебни служители, за обществените поръчки, публичните продани на ДСИ и пр.

С цел повишаване осведомеността и правната култура на гражданите, на интернет страницата на Районен съд – Котел е поместена информация за: структурата на съда; правилата за [достъп и вътрешен ред в Съдебната палата;](http://www.os-gabrovo.org/Anonce/Sudebna_palata.pdf) вътрешни правила, образци на заявление и др.

Публикувани са на интернет страницата на съда Унифицирани процедури за предоставяне на правна помощ, Минимални стандарти за предоставяне на правна помощ, както и примерни образци на видовете документите, необходими за предоставянето на правна помощ. Осигуряват се условия за равен достъп на всички хора до правосъдие, като това е свързано и с разясняване по подходящ начин на възможностите за предоставяне на правна помощ.

На интернет страницата на съда е поместен и Каталог на електроните услуги, предоставяни от Районен съд – Котел.

Във връзка с комуникационната стратегия през отчетния период в Районен съд – Котел са проведени следните мероприятия:

През отчетния период до Административния ръководител - председател на Районен съд Котел е постъпило едно заявление по ССЕВ на основание чл. 24 ал. 1 от Закона за достъп до обществена информация. Разрешен е достъп до исканата обществена информация в законоустановения срок от 14 дни и е предоставена информация във формата, поискана от заявителя - по електронен път.

С цел повишаване прозрачността в работата на съда и подобряване диалога с гражданите Административния ръководител - председател на Районен съд Котел е определил приемен ден, надлежно разгласен чрез интернет страницата на съда. При провеждането му се следват разпоредбите на ЗСВ, регламентиращи правомощията на председателя, съгласно които не се дават правни консултации и не се изразяват становища по дела.

За „Ден на отворени врати“ през 2022 г. под наслов “Открито за съдебната власт“ в Районен съд – Котел бе определен 01.11.2022 г. Инициативата цели повишаване на общественото доверие в съдебната система. На интернет страницата на съда и на информационното табло на входа на съдебната палата бе поставено съобщение с обявената дата и посочени телефони и е-поща за връзка при възникнали въпроси. Интерес от страна на гражданите и журналистите към тази инициатива на РС Котел не бе проявен.

Районен съд – Котел ще вземе участие в Образователна програма “Съдебна власт – информиран избор и гражданско доверие. Отворени съдилища и прокуратури“ през учебната 2022-2023 г. Осъществен е контакт с ръководството на СУ“Георги Стойков Раковски“ в гр. Котел. Участие ще вземат 25 ученика от IX – XI клас, които ще представляват сборна група. Планираните лекции са съобразени с възрастта и интереса на учениците и са следните теми :

1/Функции на съдебната власт. Структура на съдебната власт. Висш съдебен съвет;

2/ Представяне на професиите „съдия“, „прокурор“, „следовател“ и запознаване със статута на магистратите.

За лектор е определена Мария Грунова – съдебен помощник в РС Котел.

#### ХIII. ПРОВЕРКИ И РЕВИЗИИ

На основание заповед № РД-13- 97 /08.11.2022 г. на Административния ръководител-председател на Окръжен съд Сливен бе определена комисия в състав Пламен Стефанов и Мартин Сандулов, съдии при ОС Сливен, която да извърши годишна проверка на организацията на дейността на съдиите при РС Котел по отношение на образуването и насрочването на делата, изготвяне на съдебните актове в законоустановените срокове, обхващаща периода от 01.12.2021 г. до 30.11.2022 г.

В акта с резултати от извършената на 06.12.2022 г. комплексна проверка, получен в Районен съд Котел на 15.12.2022 г., е констатирано, че делата се разглеждат и решават в разумни срокове. Деловодно не се допускат пропуски при образуването и обработването на делата, събирането на държавните такси и воденето на съдебните регистри. Като проблем е посочен дребния шрифт при разпечатването на регистрите на хартиен носител, което затруднява разчитането им. Не са направени препоръки.

Във връзка с извършения от Дирекция“Вътрешен одит“ във ВСС през 2021 г. одитен ангажимент за увереност в Районен съд – Котел, с решение по протокол № 16, т.22 от заседанието на Пленума на ВСС, проведено на 28 април 2022 г. са приети резултатите – констатации, изводи и препоръки от изпълнението на одитния ангажимент за даване на увереност в РС Котел. Одобрено е изпълнението на плана за действие от 14.02.2022 г., утвърден от Административния ръководител – председател на РС Котел.

Други проверки и ревизии през 2022 г. не са извършвани.

**АДМИНИСТРАТИВЕН**

**РЪКОВОДИТЕЛ – ПРЕДСЕДАТЕЛ :**

**(ТОДОРКА ЦОНЧЕВА)**